անգլերեն էր խոսում, այդպես էր խոսում ամեն օր իր դաջվածքի արվեստանոց եկող արտասահմանցիների հետ: Մինչդեռ Ջևրիյե մորաքույրը լիցեյում սովորածի պես, ժամանակի ընթացքում սառած դասագրքային անգլերեն էր խոսում: Կարճ ասած, ցանկացած պարզ, բարդ և բաղադրյալ նախադասություն կարողանում էր միմյանցից տարբերել, գիտեր բայ, դերանուն և գոյական, անգամ շարահյուսության մեջ սխալ տեղադրված կապակցություններն էր կարողանում գտնել, բայց չէր կարողանում խոսել: